《宿魏城驿用罗江东韵怀李仲明》
宋代·李流谦

昔年漂泊记曾游，碧树蝉声又带秋。
滑滑泥行青嶂路，翩翩风倚夕阳楼。
人夸驯雉碑犹在，书托文鳞水漫流。
天遣此来相近傍，伴君牢落向边州。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。